**Ministru kabineta rīkojuma projekta „Grozījumi Ministru kabineta 2015.gada 10. novembra rīkojumā Nr. 709 „Par integrēto teritoriālo investīciju specifisko atbalsta mērķu finansējuma kopējo apjomu katram nacionālas nozīmes attīstības centram un kopējiem rezultatīvajiem rādītājiem nacionālas nozīmes attīstības centru grupai” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (nepārsniedzot 500 zīmes bez atstarpēm) | Ministru kabineta rīkojuma “Grozījumi Ministru kabineta 2015. gada 10. novembra rīkojumā Nr. 709 „Par integrēto teritoriālo investīciju specifisko atbalsta mērķu finansējuma kopējo apjomu katram nacionālas nozīmes attīstības centram un kopējiem rezultatīvajiem rādītājiem nacionālas nozīmes attīstības centru grupai”“ projekts (turpmāk – MK rīkojuma projekts) izstrādāts, lai nodrošinātu Jēkabpils pilsētas pašvaldībai iespēju īstenot augstas gatavības stadijā esošu projektu kultūras un dabas mantojuma attīstīšanai. Ņemot vērā, ka šāda veida investīcijas ir viena no vietējā līmeņa sociālekonomiskās attīstības prioritātēm, kā arī lai paātrinātu investīciju piesaisti nacionālas nozīmes attīstības centru pašvaldībās, ir nepieciešams veikt finansējuma pārdali starp diviem specifiskā atbalsta mērķiem. MK rīkojuma projekta spēkā stāšanās laiks – 2018. gada jūnijs. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | MK rīkojuma projekts izstrādāts atbilstoši 2018. gada 28. februāra Latvijas Lielo pilsētu asociācijas (turpmāk – LLPA) biedru kopsapulcē pieņemtajam lēmumam (LLPA 2018. gada 16. marta vēstule Nr. 5-1/89 „Par specifiskā atbalsta mērķa 5.6.2. finansējuma pārcelšanu uz specifisko atbalsta mērķi 5.5.1.”) atbalstīt Jēkabpils pilsētas pašvaldības priekšlikumu īstenot ar kultūras un dabas mantojuma attīstīšanu saistītus projektus, novirzot 5.6.2. specifiskā atbalsta mērķa "Teritoriju revitalizācija, reģenerējot degradētās teritorijas atbilstoši pašvaldību integrētajām attīstības programmām" (turpmāk - 5.6.2. SAM) virssaistību finansējumu 938 716 *euro* apmērā Jēkabpils pilsētas pašvaldības iecerētā projekta īstenošanai, attiecīgi proporcionāli mainot iznākuma rādītājus visai nacionālas nozīmes attīstības centru grupai.Atbilstoši Sadarbības partneru darba grupas par Eiropas Savienības struktūrfondu un Kohēzijas fonda jautājumiem 2017. gada 17. maija sanāksmē (protokollēmums Nr. 8, 3.2. apakšpunkts) pieņemtajam lēmumam Vides aizsardzības un reģionālās attīstības ministrija (turpmāk – VARAM) sagatavoja un iesniedza Ministru kabinetā grozījumus Ministru kabineta 2015. gada 10. novembra rīkojumā Nr.709 „Par integrēto teritoriālo investīciju specifisko atbalsta mērķu finansējuma kopējo apjomu katram nacionālas nozīmes attīstības centram un kopējiem rezultatīvajiem rādītājiem nacionālas nozīmes attīstības centru grupai” (turpmāk – MK rīkojums Nr. 709) un citos saistītajos tiesību aktos, lai nodrošinātu ieguldījumus 5.5.1. specifiskā atbalsta mērķa "Saglabāt, aizsargāt un attīstīt nozīmīgu kultūras un dabas mantojumu, kā arī attīstīt ar to saistītos pakalpojumus" trešās projektu iesniegumu atlases kārtas "Ieguldījumi kultūras un dabas mantojuma attīstībai nacionālas nozīmes attīstības centru pašvaldībās" (turpmāk - 5.5.1. SAM 3. kārta) ietvaros Daugavpils, Jelgavas, Rīgas, Valmieras un Ventspils pilsētu pašvaldībās. Papildus šīm pašvaldībām, arī Jēkabpils pilsētas pašvaldība ir identificējusi nepieciešamību īstenot ar kultūras un dabas mantojuma attīstīšanu saistītus projektus, attiecīgi informējot gan VARAM, gan Kultūras ministriju (turpmāk – KM) (Jēkabpils pilsētas pašvaldības 2018. gada 9. februāra vēstule VARAM un KM Nr. 2.7.29/61 “Par specifiskā atbalsta mērķa 5.6.2. finansējuma pārcelšanu uz specifiskā atbalsta mērķi 5.5.1.”). Ņemot vērā, ka LLPA biedru kopsapulcē ir atbalstīts šis priekšlikums, nepieciešams grozīt MK rīkojumā Nr. 709 iekļauto kopējo finansējuma un iznākuma rādītāju apjomu nacionālas nozīmes attīstības centriem 5.6.2. SAM un 5.5.1. specifiskā atbalsta mērķa „Saglabāt, aizsargāt un attīstīt nozīmīgu kultūras un dabas mantojumu, kā arī attīstīt ar to saistītos pakalpojumus” ietvaros. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 5.6.2. SAM ietvaros paredzēts reģenerēt degradētās teritorijas, nodrošinot videi draudzīgu teritoriālo izaugsmi un jaunu darba vietu radīšanu. Ieguldījumus veic rūpniecībai vai cita veida uzņēmējdarbībai paredzēto degradēto teritoriju atjaunošanai, attīstot industriālos pieslēgumus, ceļu satiksmes infrastruktūru, atjaunojot ēkas un saistīto infrastruktūru, kā arī labiekārtojot teritorijas, padarot tās pievilcīgākas un labvēlīgākas uzņēmējdarbībai. Projekta iesniedzējs ir pašvaldība vai pašvaldības kapitālsabiedrība, kas veic pašvaldības deleģēto pārvaldes uzdevumu izpildi, vai brīvostas pārvalde, vai speciālās ekonomiskās zonas pārvalde.Nodrošinot pašvaldību integrēto attīstības programmu īstenošanu un tajās noteikto problēmu risināšanu, nacionālo attīstības centru pašvaldības ir identificējušas nepieciešamību integrētu teritoriālo investīciju (turpmāk – ITI) veidā īstenot arī uz kultūras un dabas mantojuma saglabāšanu, aizsargāšanu un attīstīšanu vērstus projektus. Šāda veida investīcijas ir viena no vietējā līmeņa definētajām sociālekonomiskās attīstības prioritātēm, ņemot vērā vietējos apstākļus un potenciālu, nodrošinot integrētu un ilgtspējīgu teritorijas attīstību kopumā. Atbilstoši LLPA 2017. gada maijā VARAM un Finanšu ministrijai (turpmāk – FM) iesniegtajai informācijai tika identificētas projektu idejas Daugavpils, Jelgavas, Ventspils, Rīgas un Valmieras pilsētu pašvaldībās, kuras nevar tikt īstenotas 5.6.2. SAM ietvaros, un, ņemot vērā to saturu, kā risinājums tika piedāvāta projektu īstenošana 5.5.1. SAM 3. kārtas ietvaros, nepārsniedzot kopējo 5.6.2. SAM virssaistību finansējuma apjomu.Ņemot vērā 2017. gada 26. jūnija Ministru kabineta rīkojumu Nr. 329 (prot. Nr. 30 52. §), ar kuru veikti MK rīkojuma Nr. 709 grozījumi, 5.6.2. SAM ietvaros ir atlicis virssaistību finansējums 3 179 764 *euro* apmērā, un Jēkabpils pilsētas pašvaldība 2018. gada 9. februāra vēstulē Nr. 2.7.29/61 „Par specifiskā atbalsta mērķa 5.6.2. finansējuma pārcelšanu uz specifiskā atbalsta mērķi 5.5.1.” informēja VARAM un KM par vēlmi pārcelt daļu no atlikušā 5.6.2. SAM virssaistību apjoma projekta “Jēkabpils vēstures muzeja infrastruktūras un pakalpojumu uzlabošana” (turpmāk – Projekts) īstenošanai. Saskaņā ar Projekta aprakstu, Projekts paredz atjaunot Jēkabpils vēstures muzeja – Krustpils pils ēkas C korpusa bijušās muižas klēts un smēdes telpas. 5.5.1. SAM pirmās atlases kārtas ietvaros "Ieguldījumi kultūras un dabas mantojuma attīstībai visā Latvijas teritorijā (tai skaitā Rīgā), izņemot pārējās Baltijas jūras piekrastes pašvaldības" iesniegts projekts šī paša objekta A korpusa, stāvlaukuma un strūklakas atjaunošanai, tāpēc C korpusa atjaunošana būtu loģisks turpinājums visa kultūrvēsturiskā objekta Krustpils pils kompleksa sakārtošanai. Projekta rezultātā plānots radīt jaunas izglītojošas aktivitātes, dodot iespēju interesentiem iepazīt Krustpils muižas apkārtnes tradicionālo ēdienu gatavošanas tradīcijas un galda kultūru. Šādu jaunu pakalpojumu izveide un esošo pakalpojumu kvalitātes uzlabošana atbilst SAM 5.5.1. 3. kārtas mērķim. Detalizēts Projekta idejas apraksts, t.sk. Projektā paredzētās aktivitātes, iznākuma rādītāji un finansējuma apjoms tiks izskatīts un saskaņots Reģionālās attīstības koordinācijas padomē (turpmāk – RAKP). 2018. gada 28. februāra LLPA biedru kopsapulcē pieņemts lēmums atbalstīt šo priekšlikumu (LLPA 2018. gada 16. marta vēstule VARAM un KM Nr. 5-1/89 “Par specifiskā atbalsta mērķa 5.6.2. finansējuma pārcelšanu uz specifisko atbalsta mērķi 5.5.1.)”,, novirzot 938 716 *euro* 5.6.2. SAM virssaistību finansējumu Jēkabpils pilsētas pašvaldības iecerētā Projekta īstenošanai attiecīgi proporcionāli mainot iznākuma rādītājus visai nacionālas nozīmes attīstības centru grupai. Pēc kopsapulces lēmuma pieņemšanas, Jēkabpils 2018. gada 21. martā nosūtīja VARAM vēstuli Nr. 2.7.29/131 “Par informācijas precizēšanu”, kurā precizēta pārdalāmā ERAF summa un rādītāji.Izmaiņas sadaļā par 5.6.2. SAM: * Kopējais Eiropas Reģionālās attīstības fonda (turpmāk – ERAF) un virssaistību finansējuma apjoms nacionālas nozīmes attīstības centru projektiem ITI ietvaros – no 95 318 437 uz 94 379 721 *euro*
* Virssaistību finansējuma apjoms - no 3 179 764 uz 2 241 048 *euro*;
* Komersantu, kuri guvuši labumu no publisko investīciju projekta, nefinanšu investīcijas nemateriālajos ieguldījumos un pamatlīdzekļos – no 3 179 764 uz 2 241 048 *euro*;
* Nodarbinātības pieaugums atbalstītajos uzņēmumos – no 52 uz 37 darba vietām;
* Kopējā atjaunotā zemes platība – no 7 uz 5 hektāriem.

Izmaiņas sadaļā par 5.5.1. SAM:* Kopējais ERAF un virssaistību finansējuma apmērs – no 24 919 516 uz 25 858 232 *euro;*
* Virssaistību finansējuma apmērs - no 24 919 516 uz 25 858 232 *euro;*
* Atbalstīto dabas un kultūras mantojuma objektu skaits – no 8 uz 9 objektiem;
* Atbalstīto kultūras un dabas mantojuma objektu un tūrisma objektu apmeklējumu skaita paredzamais pieaugums – no 100 000 uz 106 000;
* Jaunradīto pakalpojumu skaits atbalstītajos kultūras un dabas mantojuma objektos – no 15 uz 18 pakalpojumiem.

Finansējuma pārdale no 5.6.2. SAM uz 5.5.1. SAM nemaina katrai nacionālas nozīmes attīstības centra pašvaldībai kopējo pieejamo finansējuma apjomu, kas ir paredzēts ITI īstenošanai (mainās tikai finansējuma avots no 5.6.2. SAM uz 5.5.1. SAM tām republikas pilsētu pašvaldībām, kuras ir identificējušas šādu nepieciešamību). Vienlaikus rīkojuma projekts paredz, ka republikas pilsētām rezultāti tiek samazināti proporcionāli pārdalītajam finansējuma apjomam, 5.6.2. SAM pirmās atlases kārtas ietvaros sasniedzot rādītājus atbilstoši precizētajam kopējam 5.6.2. SAM finansējuma apjomam.Detalizēts finansējuma un rezultātu sadalījums starp republikas pilsētām 5.6.2. SAM ietvaros tiks noteikts, republikas pilsētām iesniedzot precizējumus attīstības programmu investīciju plānos saskaņošanai RAKP. |
| 3. | Projekta izstrādē iesaistītās institūcijas | Latvijas Lielo pilsētu asociācija, Kultūras ministrija. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Darbības programmā un 5.5.1. SAM 3. kārtas, 5.6.2. SAM īstenošanas noteikumos minētās mērķa grupas un projektu iesniedzēji – nacionālas nozīmes attīstības centru pašvaldības, pašvaldības kapitālsabiedrība, kas veic pašvaldības deleģēto pārvaldes uzdevumu izpildi, vai brīvostas pārvalde, vai speciālās ekonomiskās zonas pārvalde, pašvaldības iestāde, saimnieciskās darbības veicēji, iedzīvotāji, saistīto pakalpojumu sniedzēji (mazie un vidējie komersanti), vietējie un ārvalstu tūristi, ar kultūras un dabas mantojuma objektu saistīto pakalpojumu sniedzēji. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Nav attiecināms. |
| 4. | Atbilstības izmaksu monetārs novērtējums | Nav attiecināms. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu**  |
| 1. | Saistītie tiesību aktu projekti | MK rīkojuma projektam tiek pievienots protokollēmuma projekts, kas paredz :1. VARAM līdz 2018. gada 27. jūlijam steidzamības kārtībā sagatavot un iesniegt Ministru kabinetā grozījumus Ministru kabineta 2015. gada 10. novembra noteikumos Nr. 645 „Darbības programmas „Izaugsme un nodarbinātība” 5.6.2. specifiskā atbalsta mērķa “Teritoriju revitalizācija, reģenerējot degradētās teritorijas atbilstoši pašvaldību integrētajām attīstības programmām” īstenošanas noteikumi” (turpmāk – MK noteikumi Nr. 645), precizējot ar virssaistību pārdali saistītā finansējuma un rezultātu sadalījumu;
2. KM līdz 2018. gada 27. jūlijam steidzamības kārtībā sagatavot un iesniegt Ministru kabinetā grozījumus Ministru kabineta 2017. gada 24. oktobra noteikumos Nr. 635 „Darbības programmas „Izaugsme un nodarbinātība” prioritārā virziena „Vides aizsardzības un resursu izmantošanas efektivitāte” 5.5.1. specifiskā atbalsta mērķa „Saglabāt, aizsargāt un attīstīt nozīmīgu kultūras un dabas mantojumu, kā arī attīstīt ar to saistītos pakalpojumus” trešās projektu iesniegumu atlases kārtas „Ieguldījumi kultūras un dabas mantojuma attīstībai nacionālas nozīmes attīstības centru pašvaldībās” īstenošanas noteikumi” (turpmāk – MK noteikumi Nr. 635), precizējot ar virssaistību pārdali saistītā finansējuma un rezultātu sadalījumu.

Grozījumus MK noteikumos Nr. 645 un MK noteikumos Nr. 635 Ministru kabinetā nepieciešams iesniegt steidzamības kārtībā, ņemot vērā Jēkabpils pilsētas pašvaldības iecerētā projekta augsto gatavības pakāpi (izstrādāts tehniskais projekts, tiek gatavots iepirkums būvdarbiem) un nepieciešamību nodrošināt pēc iespējas ātrāku investīciju nonākšanu tautsaimniecībā. |
| 2. | Atbildīgā institūcija  | 1. Par MK noteikumu Nr. 645 grozījumu projekta izstrādi – VARAM;
2. Par MK noteikumu Nr. 635 grozījumu projekta izstrādi – KM.
 |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | MK rīkojuma projekts tika ievietots VARAM tīmekļa vietnē un tika sludināts valsts sekretāru sanāksmē atzinumu sniegšanai.  |
| 2. | Sabiedrības līdzdalība projekta izstrādē | Ar MK rīkojuma projektu netiek mainīts normatīvais regulējums, kā arī tas neparedz ieviest jaunas politiskās iniciatīvas. Līdz ar to sabiedrības līdzdalība un komunikācijas aktivitātes rīkojuma projekta izstrādē netika organizētas (Ministru kabineta 2009. gada 25. augusta noteikumu Nr. 970 „Sabiedrības līdzdalības kārtība attīstības plānošanas procesā” 5. punkts).Vienlaikus norādāms, ka rīkojuma projekts un tā anotācija pēc izsludināšanas Valsts sekretāru sanāksmē bija publiski pieejami Ministru kabineta interneta vietnē www.mk.gov.lv, kur ar tiem varēs iepazīties jebkurš interesents. |
| 3. | Sabiedrības līdzdalības rezultāti |  Projekts šo jomu neskar |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | VARAM kā atbildīgā iestāde, LLPA, KM. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav plānota jaunu institūciju izveide, esošu institūciju likvidācija vai reorganizācija. |
| 3. | Cita informācija | Nav.  |

Vides aizsardzības un reģionālās attīstības ministrs K. Gerhards

Vīza:

valsts sekretārs R. Muciņš

11.06.2018. 12:00

1871

A.Ruperts, 66016727

aksels.ruperts@varam.gov.lv